पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। मुख्यमंत्री शिवराज सिंह चौहान ने सोमवार को लाल परेड मैदान में आयोजित एक कार्यक्रम में अन्नपूर्णा योजना का शुभारंभ किया। गरीबों को एक रुपए किलो गेहूं, दो रुपए किलो चावल और एक रुपए किलो नमक उपलब्ध कराने की योजना के शुभारंभ अवसर पर खाद्य मंत्री पारस जैन, नगरीय प्रशासन मंत्री बाबूलाल गौर और सांसद कैलाश जोशी, विधायक ध्रुवनारायण सिंह, विश्वास सारंग आदि मौजूद थे।
कार्यक्रम के समापन के बाद मुख्यमंत्री जब लोगों का स्वागत करने निकले, तो बड़ी संख्या में लोगों ने उन्हें अपने राशन कार्ड की फोटो कॉपी थमा दी। मंच से इस बात की घोषणा भी हुई कि राशन कार्ड की फोटो कॉपी यहां देने की जरूरत नहीं है। दैनिक भास्कर से चर्चा में लोगों ने कहा कि उन्हें राशन की दुकान पर यह बताया गया था कि कार्यक्रम में राशन कार्ड की फोटो कॉपी जमा कराने के साथ ओरिजनल राशन कार्ड पर सील लगेगी। इसके बाद ही सस्ता राशन मिलेगा।
फोटो : सतीश टेवरे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva zho_Hant eng_Latn